સામગ્રી: જોકે, અત્યારસુધી ગુજરાતમાં પાટીદારોને તેમની માગણી પ્રમાણે હજુ સુધી અનામત મળી નથી. 

પરંતુ આ જ પ્રકારનું આંદોલન હવે ઝારખંડમાં શરૂ થઈ રહ્યું છે. અહીંના કુર્મી સમાજની માગ છે કે તેમને આદિવાસીની સૂચિમાં સામેલ કરવામાં આવે. 

આ મામલે કુર્મી વિકાસ મોર્ચા સહિત ઘણા સંગઠનોએ સોમવારે ઝારખંડ બંધનું એલાન આપ્યું હતું. 

સ્થાનિક પોલીસ અધિકારીઓના જણાવ્યા પ્રમાણે બંધને ઠીક ઠીક પ્રતિભાવ મળ્યો હતો. 

બંધની વધુ અસર ઝારખંડનાં પાટનગર રાંચીમાં જોવા મળી હતી. 

તમે આ વાંચ્યું કે નહીં?

આ પહેલાં જાન્યુઆરી મહિનામાં મોર્ચાના નેતૃત્વમાં નીકળેલી રેલીમાં કુર્મીઓ ખૂબ મોટી સંખ્યામાં હાજર રહ્યા હતા. 

જોકે, કુર્મીઓની માગના વિરોધમાં આદિવાસી સંગઠન અને અન્ય સમુદાયો એકજૂટ થઈ રહ્યા છે. 

ઝારખંડમાં કુર્મીઓ સિવાય તેલી જાતિના લોકો પણ તેમને અનુસૂચિત જનજાતિમાં સામેલ કરવા માટે પોતાની માગ ઉઠાવી રહ્યાં છે. 

આંદોલન ધીરે ધીરે વેગ પકડી રહ્યું છે અને નેતાઓ પણ હવે તેમાં સામેલ થવા લાગ્યા છે. 

હાલમાં જ સત્તાધારી અને વિપક્ષ બંનેના 42 ધારાભ્યો અને 2 સાંસદોએ મુખ્યમંત્રીને એક પત્ર સોપીને કુર્મી સમાજને અનુસૂચિત જનજાતિમાં સામેલ કરવાની માગ કરી હતી. 

કુર્મી સમાજનો તર્ક શું છે? 

ગુજરાતમાં પાટીદારોનો તર્ક હતો કે તેમને સરકારી નોકરીઓમાં જરૂરી પ્રતિનિધિત્વ મળતું નથી તેથી તેમને બંધારણમાં ફેરફાર કરીને અનામત આપવામાં આવે. 

કુર્મી વિકાસ મોર્ચાના કેન્દ્રીય અધ્યક્ષ શીતલ ઓહદારનું કહેવું છે કે કુર્મી 1931 સુધી આદિવાસી સૂચીમાં સામેલ હતા જે બાદ તેમને આ સૂચિમાંથી હટાવી દેવામાં આવ્યા છે. 

હવે કુર્મીઓ તેમનો આ અધિકાર પરત માગી રહ્યા છે. આ જ કારણ છે કે મોટી સંખ્યામાં મહિલાઓ પોતાની માગને લઈને રસ્તાઓ પર નીકળી હતી.  

કુર્મી વિકાસ મોર્ચાના મીડિયા પ્રભારી ઓમ પ્રકાશ મહતો કહે છે કે સરકાર આ મુદ્દા પર ગંભીરતા દર્શાવે, નહીં તો આર્થિક નાકાબંધી કરવામાં આવશે અને રાજ્યનાં ખનિજો બહાર જતાં રોકી દેવામાં આવશે. 

શું છે કુર્મીઓનું રાજકીય મહત્ત્વ? 

ગુજરાતમાં પાટીદારો રાજકારણથી લઈને ધંધા-રોજગારમાં આગળ છે. 

વર્ષોથી ગુજરાતની સરકારોમાં પણ પાટીદારોનું પ્રભુત્ત્વ રહેલું છે. 

આજ રીતે ઝારખંડમાં કુર્મી સમાજની 16 ટકા વસતી છે અને રાજકીય તથા સામાજિક સ્તરે પણ તે તાકાતવર સમાજ છે. 

જાણકારો માને છે કે એ મોટી વાત છે કે સત્તા અને વિપક્ષના નેતાઓ પણ કુર્મી સમાજના સમર્થનમાં અવાજ ઉઠાવવા લાગ્યા છે. 

નેતાઓ હવે કુર્મી સમાજની...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાતમાં પાટીદારોએ કરેલા આંદોલનના પડઘા દેશભરમાં પડ્યા હતા. અનામતની માગ સાથે પાટીદારોએ આંદોલનની શરૂઆત કરી હતી.